റിത ലൊബാറ്റോ

കണ്ണി=https://en.wikipedia.org/wiki/File:Rita_Lobato_1967_Brazil_stamp.jpg|ലഘുചിത്രം|1967 ലെ ഒരു സ്റ്റാമ്പിൽ റീത്ത ലോബാറ്റോ.
റിത ലൊബാറ്റോ വെൽഹോ ലോപ്സ് (ജീവിതകാലം:  ജൂൺ 7, 1866 റിയോ ഗ്രാൻഡെയിൽ - ജനുവരി 6, 1954 റിയോ പാർഡോയിൽ) ബ്രസീലിൽ വൈദ്യശാസ്ത്ര ബിരുദം നേടിയ ആദ്യ വനിതയായിരുന്നു. 1881-ൽ ന്യൂയോർക്ക് മെഡിക്കൽ കോളേജ് ആൻറ്  ഹോസ്പിറ്റൽ ഫോർ വുമണിൽ നിന്നും ബിരുദം നേടിയ മരിയ അഗസ്റ്റ ജെനെറോസോ എസ്ട്രേലയ്ക്ക് ശേഷം വൈദ്യശാസ്ത്ര ബിരുദം നേടുന്ന രണ്ടാമത്തെ ബ്രസീലിയൻ വനിതയായിരുന്നു അവർ. 1887-ൽ ബാഹിയയിലെ ഒരു വിദ്യാലയത്തിൽ നിന്നാണ് ലോബാറ്റോ ബിരുദം നേടിയത്. അവളുടെ പ്രാരംഭ എൻറോൾമെന്റ് ഒരു ചർച്ചയ്ക്കുതന്നെ കാരണമായിരുന്നു, കാരണം സ്ത്രീകൾക്ക് വൈദ്യശാസ്ത്രം മനസ്സിലാക്കാൻ കഴിയാത്തത്ര ചെറിയ മസ്തിഷ്കമാണുള്ളതെന്നും അല്ലെങ്കിൽ ഒരു വനിതാ ഡോക്ടർ ഒരിക്കലും ഒരു ഭർത്താവിനെ കണ്ടെത്താനാവില്ലെന്നും ചിലർ വാദിച്ചുവെങ്കിലും മറ്റുള്ളവർ അവളുടെ പ്രവേശനത്തെ അനുകൂലിക്കുകയും, എക്കോ ദാസ് ദമാസ് അവളെ ബ്രസീലിയൻ പെൺകുട്ടികൾക്ക് ഒരു മാതൃകയായി കാണുകയും ചെയ്തു. വാസ്തവത്തിൽ, അവൾ വിവാഹം കഴിക്കുകയും വർഷങ്ങളോളം വൈദ്യശാസ്ത്രം പരിശീലിക്കുകയും ചെയ്തിരുന്നു.June Edith Hahner (1990) Emancipating the Female Sex: The Struggle for Women's Rights in Brazil, 1850–1940, Duke University Press, pp. 62–63.

 അവലംബം